ДО
ОБЩИНСКИ СЪВЕТ
ГР.КРУМОВГРАД



Д О К Л А Д Н А   З А П И С К А


От Себихан Керим Мехмед – Кмет на община Крумовград


Относно: Одобряване на временен безлихвен заем от собствените приходи за местни дейности на община Крумовград за 2026 година за разплащане на дейностите по проект „Младежка заетост +“ – Компонент 2

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На 20.07.2026 г. е сключен договор № МЗПРЧР-02-09-07-4455#7 между Агенцията по заетостта и Община Крумовград за проект „Младежка заетост +” - Компонент 2, финансиран по Програма „Развитие на човешките ресурси” 2021-2027 г. Проектът е на стойност 8 872,80 евро и включва осигуряване на заетост за две лица за срок от 6 месеца. 


Допустими разходи по проекта са разходите за възнаграждение за наетите лица, представители на целевата група по проекта. Те ще се възстановяват на общината под формата на стандартна таблица за единица разход. Стандартната таблица за единица разход покрива тримесечния разход за труд за всяко наето лице, в т.ч. и разход за платен годишен отпуск.


За своевременното разплащане на възнагражденията на наетите лица, предлагам да осигурим временен безлихвен заем до 6 000 евро от собствените приходи за местни дейности на община Крумовград за 2026 година.

Във връзка с гореизложеното и на основание чл. 21, ал. 1, т. 6 и т. 10 от Закона за местното самоуправление и местната администрация  и чл. 104, ал. 1, т. 5 и ал. 4 от Закона за публичните финанси, предлагам Общински съвет - Крумовград да вземе следното
                                           Р Е Ш Е Н И Е:

1. Одобрява отпускането на временен безлихвен заем от собствените приходи за местни дейности на община Крумовград за 2026 година за разплащане на дейностите по проект „Младежка заетост +“ – Компонент 2 в размер до 6 000 евро. 


2. Временният безлихвен заем да бъде възстановен по бюджетната сметка на общината след верифициране на разходите и възстановяването им от Агенцията по заетостта.


3. Задължава кмета на общината да включи при разработването на бюджета на общината за 2026 година средствата по настоящото решение.
В Н Е С Ъ Л: ............../п/.................
         /СЕБИХАН МЕХМЕД/


Изготвил: ............./п/...................

Лейла Караибрям

Директор на дирекция „НЕПП“

Съгласувал: ................./п/................

Нури Нури

Главен счетоводител и началник отдел „ФС“

Съгласувал: ................/п/.................

Валерия Пехливанова

Директор на дирекция „НОП“
